ÜGYETLENKEDJÜNK!

„Napokig rajta röhögött a többi krokodil”

Odil nem tud elaludni, mert bántja, hogy elvétett egy ugrást, és a többiek kinevették.

Előfordult már veled is, hogy a többiek kinevettek? Mi történt? Hogy érezted magad? Szégyenkeztél? Mérges voltál? Szomorú? Sértett?

Veled előfordult már, hogy kinevettél valakit, mert ügyetlenkedett? Mi történt? Hogy érezted magad? Ügyesebbnek? Okosabbnak? Érezted, hogy megbántod a nevetéseddel? Bocsánatot kértél?

A csetlő-botló bohócokon azért nevetünk, mert úgy csinálnak, mintha ügyetlenek lennének. Persze ahhoz, hogy ezt jól el tudják játszani, hosszú évekig képzik magukat, és valójában nagyon ügyesen mozognak. Azért is szeretjük a bohócokat, mert esendőek, és segítenek elfogadni, hogy mindenki szokott hibázni.

Próbáld ki, tudsz-e szándékosan ügyetlen lenni? A feladat nehezebb, mint gondolnád, hiszen úgy kell pl. elesned, hogy igazából ne üsd meg magad.

Alkossatok csoportokat, gondolkodjatok mozdulatsorokon, amikről a nézők azt hihetik, ügyetlenek vagytok, és nem is sejtik, mennyit gyakoroltatok!

Nézzétek meg egymás produkcióit!

Utána beszéljétek meg, mi a jobb: a másik**on** vagy a másik**kal** nevetni?